
Parlamentul României

Camera Deputaţilor

	
	
	


        Comisia pentru industrii                                      Comisia pentru transporturi         
                    şi servicii                                                              şi infrastructură                                                     

              Nr.4c-3/465/2017                                                         Nr.4c-26/150/2017
                                                                                              Bucureşti, 14.11.2017
BIROULUI PERMANENT
AL

CAMEREI DEPUTAŢILOR,

Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.44/2017 pentru modificarea anexei nr.1 la Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, cu care Comisia pentru industrii şi servicii  și Comisia pentru transporturi şi infrastructură au fost sesizate în fond, transmis cu adresa Plx.327/2017.
În raport de obiectul şi conţinutul său, proiectul de Lege face parte din categoria legilor ordinare.


                           PREŞEDINTE,                                     PREŞEDINTE,                                          
                             Iulian Iancu                                     Lucian Nicolae Bode

Parlamentul României

Camera Deputaţilor
        Comisia pentru industrii                                      Comisia pentru transporturi         
                    şi servicii                                                              şi infrastructură                                                     

              Nr.4c-3/465/2017                                                        Nr.4c-26/150/2017
                                                                                                   Bucureşti, 14.11.2017
      Plx 327/2017                                                                                                              
R  A  P  O  R  T     C  O  M  U  N
asupra proiectului de Lege privind aprobarea Ordonanţei de urgenţă a Guvernului nr.44/2017 pentru modificarea anexei nr.1 la Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii şi Comisia pentru transporturi şi infrastructură au fost sesizate în fond, în procedură de urgenţă, cu   proiectul de Lege privind aprobarea Ordonanţei de urgenţă a Guvernului nr.44/2017 pentru modificarea anexei nr.1 la Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, transmis cu adresa nr. Pl.x 327/2017 din 10 octombrie 2017 şi înregistrată la comisii sub nr.4c-3/465/2017, respectiv nr.4c-26/150/2017.

Potrivit prevederilor art. 75 alin. (1) din Constituţia României, republicată, Camera decizională pentru acest proiect de Lege este Camera Deputaţilor.

Proiectul de Lege a fost adoptat de Senat în şedinţa din 4 octombrie 2017.
Consiliul Legislativ, prin adresa nr.470/19.06.2017 a avizat favorabil proiectul de Lege, cu observaţii şi propuneri.
Comisia pentru buget, finanţe şi bănci, în şedinţa din data de 17 octombrie 2017, a avizat favorabil proiectul de Lege, aviz cu nr.4c-2/936.
Proiectul de Lege  are ca obiect de reglementare modificarea şi completarea anexei nr.1 la Ordonanţa de urgenţă a Guvernului nr.15/2002, în scopul corectării dispoziţiilor prin care aceleaşi tipuri de vehicule transport persoane sunt prevăzute în două categorii distincte de tarifare.

În conformitate cu prevederile art.63 din Regulamentul Camerei Deputaţilor, republicat, cu modificările şi completările ulterioare, comisiile au dezbătut proiectul de Lege în şedinţe separate.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, comisiile au examinat proiectul de Lege după cum urmează: Comisia pentru industrii şi servicii în şedinţa din 31 octombrie 2017  iar membrii Comisiei pentru transporturi şi infrastructură în şedinţa din 14 noiembrie 2017.

La lucrările Comisiei pentru industrii și servicii, au fost prezenți 18 deputați din totalul de 20 membri ai comisiei, iar la lucrările Comisiei pentru transporturi şi infrastructură au fost prezenţi 18 deputaţi, din totalul de  19  membri ai comisiei.
La lucrările comisiilor au participat, în calitate de invitaţi reprezentanţi ai Ministerului Transporturilor.
În urma finalizării dezbaterilor, membrii celor două comisii au hotărât, cu unanimitate  de voturi, adoptarea  proiectului  de Lege privind aprobarea Ordonanţei de urgenţă a Guvernului nr.44/2017 pentru modificarea anexei nr.1 la Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, în forma adoptată de Senat.
În raport de obiectul şi conţinutul său, proiectul de Lege face parte din categoria legilor ordinare.
                     PREŞEDINTE,                                      PREŞEDINTE,                                          

                       Iulian Iancu                                     Lucian Nicolae Bode                                        

                     SECRETAR,                                            SECRETAR,

                  Roxana Mînzatu                                         Bodea Marius

